༄༅། །དཔལ་ཀྱེ་རྡོ་རྗེའི་གཞི་བསྙེན་བྱ་ཚུལ་གསར་བུའི་
བློའི་བདུད་རྩི་ཞེས་བྱ་བ་
ན་བཞུགས་སོ། །

ཤྲཱི་ཧེ་བཛྲ་སྱ་སྭ་བྷཱ་ཝ་བྷཊྚ་རཱ་ཀ་སངྒུ་རོཤྩ་ར་ཎོ་ན་མཱ་མི། སྐྱེས་བུ་གང་ཞིག་ང་རོས་
བོས་པ་ན། །མངོན་སུམ་འོང་བཞིན་བཟླས་པའི་སྙན་གསན་གྱིས། །བདེ་གཤེགས་ཡུམ་
འཁོར་བཅས་པ་འཁུལ་ལོ་ཞེས། །རྡོ་རྗེའི་ལུང་དོན་འགྲོ་ལ་འབྱོར་གྱུར་ཅིག །བརྩོན་དང་
བསོད་ནམས་ཀྱིས་བསྐལ་བས། །མཚན་མའི་བསྙེན་པ་འགྲུབ་དཀའ་ཡང༌། །དུས་གྲངས་
ཙམ་ལ་བློ་གཏོད་པའི། །རང་དང་སྐལ་མཉམ་དགྱེས་ཕྱིར་འབྲི། །
དཔལ་ཀྱེ་རྡོ་རྗེའི་གཞི་བསྙེན་བྱ་ཚུལ་ལ་རྣམ་གཞག་དང་ལུང་ཁུངས་ལ་སོགས་པ་
ཡིག་ཆ་སྔ་མ་རྣམས་སུ་གསལ་བར་བཞུགས་པས་འདིར་བསྐྱར་ཟློས་བྱས་ཀྱང་ཡི་གེའི་ལས་
སུ་ཆེ་བས་ལག་ལེན་དམར་བཏུས་ཁྲིགས་ཆགས་དོགས་དཔྱོད་དང་བཅས་ཏེ་བཀོད་ན།
རྟེན་གྱི་གང་ཟག་ལམ་འབྲས་རྫོགས་པའམ་རྒྱུ་ལམ་གྱི་དབང་། རྩ་སྔགས་ཀྱི་བཟླས་ལུང་
བཅས་ཐོབ་ཅིང་དམ་ཚིག་དང་ལྡན་པ། ཆག་མེད་ཀྱི་རྒྱུན་ཡོད་ཅིང་བསྒོམ་བྱ་སོགས་ལ་སྒྲོ་
འདོགས་ཆོད་པས། གནས་དབེན་ཞིང་བྱིན་ཆགས་པར་ཟླ་བ་དྲུག་ལྷག་ཙམ་གྱི་འཚོ་ཆས་
སོགས་བསགས་ལ། མཚམས་གཡོག་གཤིས་བཟང་ཞིང་རང་དང་ཆོས་བརྒྱུད་ལ་འཁོན་
སེལ་མེད་པ་དུ་དགོས་དང་། བསྙེན་རྒྱབ་དང་སྨན་པ་དགོས་པ་ཤར་ན་དམིགས་ཁོངས་
སུ་གཞུག །མར་ངོ་གཟའ་སྐར་འཕྲོད་བཟང་བའི་ཉིན་གནས་ཁང་བྱི་དོར་བྱས་ལ་རང་ཁ་
ཤར་དུ་ཕྱོགས་པའམ་མ་འགྲིགས་ན་གང་བདེར་ཕྱོགས་པའི་གདན་གྱི་འོག་ཏུ་རྡུལ་ཚོན་གྱིས་
248

_________དཔལ་ཀྱེ་རྡོ་རྗེའི་གཞི་བསྙེན་བྱ་ཚུལ་གསར་བུའི་བློའི་བདུད་རྩི།

སྣ་ཚོགས་རྡོ་རྗེ་བྲི་བའམ་གཡམ་པ་སོགས་ལ་བྲིས་པ་དང་། ཀུ་ཤ་ཅུང་ཟད་གཅིག་གཞུག །
རླུང་རྒྱུ་བ་ཡོད་པའི་གདན་ཁྲི་དགོས་ཟེར་བ་བསྙེན་ཐབས་སྔ་མ་རྣམས་སུ་ཡོད་པ་ནི་གདན་
མི་རུལ་བ་ལ་ཅུང་ཟད་ཕན་པའི་ཆེད་ཡིན་གྱི་དགོས་པ་གཞན་མེད། རང་གི་མདུན་དུ་
སྟེགས་ཀྱི་སྟེང་དུ་གཡོན་ངོས་ནས་རིམ་པ་བཞིན་ནང་མཆོད། དྲིལ་བུ། རྡོ་རྗེ། ཆབ་བུམ་
ཆུང་ངུ་དང་བཅས་བསྒྲིག །དེང་སང་ཕལ་ཆེ་བས་རྡོར་དྲིལ་གྱི་བར་དུ་ནང་མཆོད་འཇོག་པ་
ནི་ནོར་བ་ཡིན་ཏེ། རྗེ་རྡོ་རྗེ་འཆང་གིས་གསང་བ་ཀུན་རྒྱན། སེམས་དཔའ་ཆེན་པོའི་ཀྱེ་
རྡོར་དབང་ཆུ། དཔལ་གྱི་རྒྱལ་མཚན། གུང་རུ། གོ་རམས་ཆེན་པོ་སོགས་ཀྱི་ཡིག་ཆ་རྣམས་
སུ་སྔ་མ་བཞིན་ཡོད་པས་སོ། །ཐང་སྐུ་ལ་སོགས་པའི་རྟེན་ཡོད་ན་བཀུར་སྟི་དང་བཅས་ཏེ་
དགྲམ། ཕྱེ་གཙང་མར་བདུད་རྩི་རིལ་བུས་སྦགས་ཏེ་གཏོར་མ་ལྔ་ཚར་སོགས་བཤམ་ཕྱག་
ལེན་ལྟར་བཟོས་ལ་ཆུ་བཞིའམ་གཉིས་སྔོན་འགྲོའི་ཉེར་སྤྱོད་དང་བཅས་གཏོར་སྒྲོམ་མམ་
བང་ཁང་ལྟ་བུར་བཤམ། གཏོར་མགོ་གཡས་དང་མཆོད་མགོ་གཡོན་ཡིན་ཀྱང་གནས་ཁང་
གི་མགོ་སྦུག་དང་བསྟུན་པས་ཆོག་པའང་བཤད། ལོགས་ཤིག་ཏུ་ཐུན་གཞན་གསུམ་གྱི་
མཐར་འབྱུང་པོ་ཉེར་བཞི་ལ་འབུལ་རྒྱུའི་ཟླུམ་གཏོར་ཉེར་སྤྱོད་བཅས་བཤམ་སྲོལ་ཡོད་
མོད་ཕལ་ཆེར་གྱིས་མི་མཛད། སྔོན་འགྲོའི་གཏོར་མ་གུ་གུལ་ཡུངས་ཀར་སོགས་ཉེར་མཁོ་
ཐམས་ཅད་སྟ་གོན་བྱ། གནས་དབེན་པ་རང་མིན་ན་གནས་ཁང་བྱི་དོར་གྲུབ་འཕྲལ་ནས་
མཚམས་ཐོ་རིམ་པ་གཉིས་སུ་བརྒྱབས་ལ་དཀར་རྩིས་བྲན་པའི་ཕྱི་མ་ཕན་ཆད་དུ་རང་ཉིད་
མི་རྒྱུ་ཞིང༌། ཕྱི་རོལ་ནས་ཀྱི་འགྲུལ་གཅད་པ་འདི་ལ་ཕྱི་མཚམས་གཅད་པ་ཞེས་ཟེར་ཏེ་ཤིན་
ཏུ་དབེན་ན་དེ་ལྟ་བུའི་བར་བཀབ་རང་མི་དགོས། ངོར་གྱི་གྲྭ་ཚང་རྣམས་སུ་སྒོ་དར་ཞེས་པ་
རས་ལ་ཧཱུྃ་སོགས་བྲིས་པ་ཞིག་སྦྱར་སྲོལ་ཡོད་པ་ནི་གྲྭ་སའི་ཁང་པ་གཤག་སྐོར་དུ་སོང་གཤིས་
རྒྱུས་མེད་ཀྱིས་སྒོ་ནོར་ནས་འཛུལ་དོགས་ཡིན་པས་གཞན་དུ་མི་དགོས་སོ། །འགའ་རེས་
གང་འཇིགས་འཇིགས་བྱེད་པ་ནི་དགོས་པ་ཏིལ་འབྲུ་ཙམ་ཡང་མེད་པའི་ཁར་བར་ཆད་ཆེ་
249

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།

རུ་འགྲོ། འོན་ཀྱང་ཧཱུྃ་ཡིག་ཙམ་བྲིས་ན་འགལ་བ་མེད་ཅིང་གསང་སྔགས་ཀྱི་རྣལ་འབྱོར་པ་
བྱ་བ་མངོན་ཚན་ཆུང་ལ་བྱ་བྱེད་ཉུང་བ། སྦས་ཚུལ་གྱིས་ནང་ནས་སྨིན་པ། དོན་གྱིས་ཆོད་
ཆེ་བ་ཞིག་ལ་ཟེར་བ་ཀུན་གྱི་དགོངས་པ་ལ་ལོས་མངའ། དེ་བཞིན་དུ་རྒྱལ་ཆེན་ཐོ་འཛུགས་
ཀྱང་སྤྲོས་པའི་ཡན་ལག་ཙམ་ཡིན་པས་དགོས་པ་ཆེར་མེད། གང་ལྟར་ཡང་ཕྱི་དྲོའི་དུས་སུ་
བསྙེན་རྒྱབ་པ་ཡོད་ན་དེས་བུམ་ཆུ་སྔར་བསྒྲུབས་ཟིན་པ་ཞིག་གིས་ཐོ་ནང་དུ་ཇི་ལྟར་བལྟམས་
པ་སོགས་དང་ཁྲུས་སྔགས་དང་ཡིག་བརྒྱ་བཟླ་ཞིང་ཁྲུས་བྱ། མེད་ན་རང་ཉིད་ཀྱིས་ཆབ་
བླངས་ནས་སྟན་ལ་བསྡད་དེ། རྣམ་དག་དཀྱིལ་འཁོར་མ་སོགས་འདོན་ཞིང་རྩ་བརྒྱུད་ཀྱི་
བླ་མ་ལ་གསོལ་བ་དྲག་ཏུ་གདབ། སྔོན་འགྲོའི་གཏོར་མ་ཆུ་ཆང་གིས་སྦྱངས་ལ། ཨོྃ་བཛྲ་
ཨ་མྲྀ་ཏ་ནས། ཡིད་ལ་འདོད་པ་ཀུན་འགྲུབ་ཤོག །གི་བར་དབང་ཆུ་བཞིན། སེམས་ཅན་
ཐམས་ཅད་ཀྱི་དོན་དུ་ཕྱག་རྒྱ་ཆེན་པོ་མཆོག་གི་དངོས་གྲུབ་ཐོབ་པར་བྱ་བའི་ཆེད་དུ་སའི་
ཕྱོགས་འདིར་དཔལ་ཀྱེ་རྡོ་རྗེའི་བསྐྱེད་རྫོགས་ཀྱི་རྣལ་འབྱོར་བསྒོམ་པར་འཚལ་ན། སྲུང་
བའི་དབང་པོ་ཁྱེད་རྣམས་ཀྱིས་སྒྲུབ་པ་མཐར་མ་ཕྱིན་གྱི་བར་དུ་བར་ཆད་ཐམས་ཅད་བསྲུང་
བ་དང༌། དེ་ནས་ཀྱང་བྱང་ཆུབ་མ་ཐོབ་ཀྱི་བར་གྱི་བར་ཆད་ཐམས་ཅད་ཞི་བ་དང་བསྲུང་
བར་མཛད་དུ་གསོལ། མུ༔གང་དག་ནག་པོའི་ཕྱོགས་སོགས་དང་ཨཥྚཱ་བཟླ་ཞིང་གཏོར་མ་
ཐོའི་རྩར་བསྐྱེལ། གནས་ཁང་ཡོ་བྱད་སོགས་གུ་གུལ་གྱིས་བདུག་ཅིང་ཡུངས་ཀར་འཐོར།
ཨོཾ་ཤཱུ་ནྱ་ཏཱ་སོགས་ནས་རཀྵ་ལན་གསུམ་བར་གྱིས་ཐུན་མོང་གི་སྲུང་འཁོར་གསལ་འདེབས་
ཙམ་བྱས་ལ། སེམས་ཀྱིས་བསྙེན་པ་འདི་མ་ཐེམས་ཀྱི་བར་ལ་སྟེང་ནས་གནམ་རྡིབ།
འོག་ནས་ཆུ་བརྡོལ་ཀྱང་མཚམས་ལས་ཐོན་རེ་ཀན་སྙམ་པའི་ཞེ་བཅད་དྲག་ཏུ་བྱ་བ་ནི་
ནང་མཚམས་གཅད་པའོ། །
སླར་གནས་ཡོ་བྱིན་རླབས་དབང་ཆུ་ལྟར་བྱས་ལ། གྷཎྜེ་ར་ཎི་ཏས་བྱིན་དབབ། བདག་
བསྐྱེད་ལམ་དུས་བཟླས་པ་ཅུང་ཟད་དང་བཅས་པ་བྱས་པའི་མཐར་གཏོར་བསྔོས་ཀྱི་རིམ་
250

དཔལ་ཀྱེ་རྡོ་རྗེའི་གཞི་བསྙེན་བྱ་ཚུལ་གསར་བུའི་བློའི་བདུད་རྩི།
པ་གང་དགོས་བྱ་ཞིང་སོ་སོའི་མཐར་སྒྲུབ་པ་ལ་བར་ཆད་མི་འབྱུང་བའི་ཕྲིན་ལས་ཞུ།
ཁམས་བསངས་ཤིང་ཐུག་པའམ་ཇ་གང་མོས་བཏུང་ལ། སླར་ཡང་སྐྱབས་འགྲོ་གང་མང་
གཞིར་བྱས་པའི་སྲོད་ཐུན་བསྡམ། ཡིག་བརྒྱ་དང་ཨུཥྞི་ཥ་ཉེར་གཅིག་རེའམ་བཅོ་ལྔ་རེས་
འཐུས། ཨཥྚཱ་དང་ཡུམ་གྱི་ཨཾ་ཐུང་ནི་སུམ་ཅུ་ལས་མི་ཉུང་བར་བཟླ་དགོས་ཏེ། འཁོར་གྱི་
སྔགས་རྣམས་གསུམ་གསུམ་བཟླ་སྲོལ་ཡོད་པ་དེ་ཉིད་བཅུ་ལྡབ་ཀྱི་རྩིས་ཡིན་པས་སོ། །དེ་ཝ་
པི་ཙུ། ཀརྟ་རི། ཡུམ་གྱི་ཨཾ་རིང་རྣམས་ནི་བདུན་ནམ་གསུམ་རེས་ཆོག །བཟླས་ཚད་
འདི་རྣམས་རྒྱུན་གྱི་ཉམས་ལེན་ལའང་འགྲེའོ། །ལྷ་མོ་བརྒྱད་ཞལ་བརྒྱད་ལ་ཐིམ་ཞེས་པའི་
རྗེས་སུ་ཡུམ་ཡབ་ལ་ཐིམ་སོགས་ནས་ནཱ་ད་ཡང་མི་དམིགས་པར་འོད་གསལ་སྟོང་པ་ཉིད་
དུ་གྱུར་ཅེས་ཉལ་བའི་རྣལ་འབྱོར་བྱ། ཐོ་རངས་ཧཱུཾ་སྒྲས་ལྷར་ལྡང་སྟེ་གཏོར་མ་ཟུར་པ་ཡོད་
ན་བྲན་ལ་རྗེ་དཀོན་མཆོག་དཔལ་ལྡན་གྱིས་མཛད་པའི་བསྙེན་ཐབས་བཞིན་འབུལ་བའམ་
ཕལ་ཆེར་གྱིས་གཏོར་མ་མི་མཛད། གང་ལྟར་ཡང་རྡོ་རྗེའི་གླུ་བཀྲ་ཤིས་སྨོན་ལམ་བཅས་
དང༌། རང་གི་མིག་ཏུ་གཏི་མུག་རྡོ་རྗེ་མ། །སོགས་ནས་ཨཱཏྨ་ཀོ྅ཧཾ་གི་བར་དང་། དགེ་བ་
འདི་ཡིས་ནམ་མཁའི་མཐའ་ཀླས་པའི། །སོགས་ནས། དཀོན་མཆོག་གསུམ་གྱི་བཀྲ་ཤིས་
ཤོག་གི་བར་བྱ། དེ་ནས་བིར་སྲུང་ལམ་ཟབ་ལ་སོགས་པ་ཆག་མེད་གཞན་ཡོད་ན་བྱས་ཏེ་
ཁྲུས་ཀྱི་རྣལ་འབྱོར་བྱ་བའམ་མི་འཕྲོད་ན་ཆབ་བླངས་ཏེ་ཐུན་ལ་འཇུག །མཚམས་གཡོག་
མེད་པས་ཐུན་བཞིར་བྱེད་ན་འདི་ནས་ཉི་མ་རྩེ་ཤར་བར། དེ་ནས་ཉིན་ཕྱེད་བར། ཉིན་
ཕྱེད་ནས་ཉི་མ་རྒས་ཀྱི་བར། དེ་ནས་སྲོད་ཡོལ་གྱི་བར་རོ། །མཚམས་གཡོག་གཏན་སྡོད་
མེད་པས་ཐུན་གསུམ་དུ་བཅད་ན་བསྙེན་པ་འགྲོ་ཆེ་བས་ཐོ་རངས་ནས་ཉི་མ་ཕྱེད་མ་ཟིན་
བར་དུ་ཐུན་གཅིག །དེ་མན་ཆད་ཀྱི་ཐུན་གཉིས་འདྲའོ། །ཐོག་མའི་ཞག་བདུན་ནམ་བཅོ་
ལྔ་ལ་སོགས་པར་ཐོར་ཐུན་ལ་སྐྱབས་འགྲོ་དང་ཡིག་བརྒྱ། བར་ཐུན་གཉིས་ཀྱི་ཚབ་ཏུ་
མཎྜལ། སྲོད་ཐུན་ལ་སྲུང་འཁོར་ཏེ་སྔོན་འགྲོ་བཞི་པོ་ཅིག་ཅར་དུ་གཏང་བའི་སྲོལ་ཡང་

251

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
ཡོད་མོད། རིམ་ཅན་དུ་གཏང་བ་ཉིད་སྟབས་བདེ་བས་གོང་སྨོས་ཐོར་ཐུན་དེ་གྲོལ་རན་ལ་
ཁད་ཀྱི་བར་དུ་སྐྱབས་འགྲོ་ཁོ་ན་གསག །དེ་ནས་བདག་བསྐྱེད་ཤར་མར་བྱས་ལ་གོང་བཞིན་
འབྱུང་གཏོར་བསྔོ་བའམ། གཏོར་མ་ཟུར་པ་མེད་ན་ཡི་དམ་གྱི་གཏོར་མ་ལ་གསོས་ཏེ་བྲན།
ཀྱེ་རྡོར་གཏོར་བསྔོས་དཀྱུས་མ་བཞིན་བྱས་ལ་རྡོར་གླུ་མན་ཆད་འདྲ་བ་ལ་རིགས་ལྔའི་ཁྱབ་
བདག་མ་མི་དགོས། གཏོར་མ་བརྒྱ་རྩ་གཏོང་གིན་ཡོད་ན་ཐོར་ཐུན་གྱི་མཇུག་གམ། ཐུན་
གསུམ་མ་ཡིན་ཚེ་གུང་ཚིགས་ཀྱི་གོང་དུ་གཏང༌། གུང་ཚིགས་ཀྱི་སྔོན་དུ་དཀོན་མཆོག་
རྗེས་དྲན་དང་། ཇི་སྙེད་སུ་དག་སོགས། བྱང་ཆུབ་སྙིང་པོ་སོགས། འདོན་སྲོལ་ཡོད་ཅིང༌།
ཕུད་མཆོད་དང་འབྲེལ་བའི་ཟས་ཀྱི་རྣལ་འབྱོར་ལ་རོལ། ལྷག་མའི་ཆང་བུ་དང་ཡོན་སྦྱོང་
གི་གཟུངས་གདོན། ཁམས་བསང་བ་དང་མེ་འབུད་པ་སོགས་ཀྱི་སྐབས་སུ་སྲུང་བའི་དོན་
དུ་ཕྲེང་བ་ལ་རྡོར་མདུད་བཏབ་པ་མལ་སར་བཞག་སྟེ་གདན་གྱི་དྲོད་མ་ཡལ་ཙམ་གྱི་ཕྱིར་
གོས་ཀྱིས་གཡོགས། བསྙེན་ཐབས་སྔ་མ་འགར་ཐུན་མོང་གི་སྲུང་འཁོར་མི་བསྡུ་བར་བཤད་
པ་ནི། ཐུན་མཚམས་སུ་སྐད་ཅིག་གིས་སྲུང་འཁོར་དྲན་ཙམ་རེ་བྱ་དགོས་པའི་དོན་ཡིན་གྱི་
བསྡུ་རིམ་གྱི་སྐབས་སུ་མི་བསྡུ་བ་ག་ལ་ཡིན་ཏེ། སྣོད་བཅུད་མ་ལུས་པ་འཇིག་པའི་སེམས་
སྣང་བག་ཆགས་བཅས་སྦྱང་དགོས་པའི་ཕྱིར་རོ། །
བསྐྱེད་རིམ་གྱི་སྐབས་ཀྱི་ར་གུར་སོགས་ཀྱང་སྟོང་ཉིད་ཀྱི་རང་གཟུགས་ཡིན་མོད།
ཉལ་བའི་རྣལ་འབྱོར་གྱི་སྐབས་སུ་ནི་སྲུང་འཁོར་དྲན་པ་ཙམ་ཡང་མི་དགོས་ཏེ། སྟོང་ཉིད་
སྲུང་བ་བླ་ན་མེད། །སྲུང་ཆོག་མང་པོ་འདིར་མི་དགོས། །ཞེས་བཤད་པས་སོ། །གུང་ཐུན་
གྱི་མགོར་མཆོད་གཏོར་རྣམས་གསོས་ལ་གསོལ་འདེབས་དང་། གནས་ཡོ་བྱིན་རླབས་བྱས་
ཏེ་ཐུན་ལ་འཇུག་པ་དང༌། ཐུན་མཐར་གཏོར་བསྔོ་རྒྱས་པར་བྱ། ཁ་ཏོན་གཞན་ཡོད་ན་
འདིར་བྱ་ཞིང་སྲོད་ཐུན་ཉལ་བའི་རྣལ་འབྱོར་སོགས་འདྲ། དེ་ལྟ་བུའི་ཚུལ་གྱིས་སྐྱབས་
འགྲོ་ཞག་གསུམ། དེ་ནས་སྐྱབས་འགྲོ་ཉུང་༢༡ངུ་བཏང་བའི་ཡིག་བརྒྱ་ཞག་གསུམ། དེའི་
252

དཔལ་ཀྱེ་རྡོ་རྗེའི་གཞི་བསྙེན་བྱ་ཚུལ་གསར་བུའི་བློའི་བདུད་རྩི།
ཕྱིར་ཉིན་ཐོར་ཐུན་ནམ་ལངས་ཙམ་ལ་བསྡུས་ཏེ་གཏོར་བསྔོ་རྒྱས་པར་བྱ། སྟེགས་ཇི་ལྟར་
རིགས་པར་མཎྜལ་ཚོམ་བུ་ལྔ་པའི་མཐར་སྒོར་མཆོད་དང་། གཞན་ཡང་མཆོད་པ་ཅི་འབྱོར་
པ་བཤམ། རང་གི་མདུན་དུ་མཎྜལ། དྲི་བཟང་གི་ཆུ། འབྲུ་གཙང་མ་བཅས་དང་གོས་ཟུང་
སྟ་གོན་བྱ།
མཆོད་པ་བྱིན་རླབས་ནས་སེམས་བསྐྱེད་པར་འདྲ་ཞིང༌། ཨོཾ་སྭ་བྷཱ་ཝ་སོགས་ཀྱིས་
སྦྱངས། སྟོང་པའི་ངང་ལས་ཧཱུཾ་ལས་སོགས་ཀྱི་མཎྜལ་བསྐྱེད་ཆོག་མན་ལམ་འབྲས་བླ་མཆོད་
དཀྱུས་བཞིན། འདོད་ཡོན་ལྔའི་རྗེས་སུ་མཎྜལ་སོ་བདུན་མ་ཚར་གཅིག་འབུལ་ཚུལ། མཎྜལ་
བྱི་དོར་བྱས་པར་དྲི་བཟང་གི་ཆུ་ཐིག་པ་གཅིག་བླུག །ལག་གཡས་པའི་མཐེབ་མཛུབ་ཀྱི་
བར་དུ་མེ་ཏོག་ཅུང་ཟད་ཅིག་གཟུང་། གུང་སྲིན་གཉིས་ཀྱི་དྲི་བཟང་གི་ཆུ་དབུས་ནས་བྱང་
ཤར་དུ་འཐེན་ལ། ཨོྃ་བཛྲ་བྷཱུ་མི་སོགས་བརྗོད་པ་དང་བསྟུན་གཡས་སྐོར་དུ་ཁྱེ་མ་མེད་པར་
གྲུ་བཞིར་བྱུག །ཨོཾ་བཛྲ་རེ་ཁེ་སོགས་བརྗོད་པ་དང་བསྟུན་མཐའ་སྐོར་གྱི་ཟླུམ་རིས་དྲི་ཆུ་དེ་
ཉིད་ཀྱིས་བྱ། ལག་པ་མ་གཏེག་པའི་ངང་ནས་ཧཱུྃ་ཞེས་བརྗོད་པ་དང་བསྟུན་མཐེབ་མཛུབ་
བར་གྱི་མེ་ཏོག་དེ་དབུས་སུ་སྤུང་། འདི་ལ་གནས་སྲུང་བའི་མེ་ཏོག་ཅེས་བཤད་དེ་ཚོམ་བུའི་
གྲངས་སུ་མི་བགྲང་ངོ་། །དེའི་སྟེང་དུ་མེ་ཏོག་བསྣན་ལ་རིའི་རྒྱལ་པོ་རི་རབ་ཅེས་དང་། གཞན་
རྣམས་དཔེའུ་རིས་བཞིན་བཀོད་ལ། ལྷ་དང་མིའི་དཔལ་འབྱོར་ཞེས་པའི་ཚེ་མེ་ཏོག་ཅུང་
ཟད་ཅིག་ཁྱབ་པར་བཀྲམ་ལ་ཤར་ཚོགས་ཞིང་ལ་བསྟན་ཏེ་དབུལ་ལོ། །དེ་ནས་གང་དྲིན་
མའི་གདངས་ཀྱིས་སྐྱབས་གནས་ཀུན་འདུས་མ་ཚར་གཅིག །སླར་ཡང་ཚོམ་བུ་འགོད་ཚུལ་
གོང་མཐུན་གྱིས་ཚོམ་བུ་བདུན་མ་བརྒྱ་རྩ་དང་མཇུག་ཏུ་སོ་བདུན་མ་ཚར་གཅིག །སླར་ཡང་
སྐྱབས་གནས་ཀུན་འདུས་མ་ནས་བརྩམས་ཏེ་སོ་བདུན་མའི་བར་འདྲ། དེ་ལྟ་བུའི་ཚུལ་
གྱིས་ཉི་མ་རྒས་ཀྱི་བར་དུ་གསག །ཚོམ་བུ་བདུན་མ་ཐོག་མ་རྣམས་དང་སོ་བདུན་མ་ལ་བྱུག་
པ་སོགས་གོང་བཞིན་བྱ་ཞིང་། བར་མ་རྣམས་ཁ་གསོ་བ་ཙམ་གྱིས་རུང་བ་བྱེད་མོད་རེ་རེ་

253

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
ནས་བརྗེས་ཐུབ་ན་ལེགས། བསྡུ་རན་ཁའི་སོ་བདུན་མའི་རྗེས་སུ་གང་གི་མཆོད་རྫས་མ་
ནས། མཉམ་མེད་བླ་མ་མཆོག་གི་བཀྲ་ཤིས་ཤོག །བར་དཀྱུས་བཞིན། སྐབས་སྐབས་སུ་
ཁམས་བསང་དང་གུང་ཚིགས་གང་བདེར་བྱས་པས་ཆོག །སླར་ཡང་སྲོད་ཐུན་ལ་འཇུག་ཅིང་
ཐུན་གཉིས་ཁོ་ན་ཡིན། དེ་ལྟ་བུའི་ཚུལ་གྱིས་ཉིན་གསུམ་གྱི་རིང་ཡིག་བརྒྱ་དང་གྲངས་མཉམ་
འགྲོ་བར་བྱ་ཞིང༌། ཅུང་ཟད་མ་སོང་ན་ས་གཞི་སྤོས་ཆུས་སོགས་ཀྱིས་ཁ་བསྐང་བས་ཆོག །

སྔོན་
དེ་ནས་ཞག་གསུམ་དུ